**2015 жылғы жылу энергиясын беру және тарату**

**бойынша** «Астана - Теплотранзит» АҚ қызметі туралы есеп

2016 жылғы 26 сәуірде «Астана - Теплотранзит» АҚ тұтынушыларға және өзге де мүдделі тұлғаларға жылу энергиясын беру және тарату бойынша реттеліп көрсетілетін қызметтерді ұсыну жөнінде жыл сайынғы есеп беруді өткізді. Есеп беруде субъекті қызметінің келесі көрсеткіштері көрсетілді.

1. **Инвестициялық бағдарламаның орындалуы**

Инвестициялық бағдарламаны іске асырудың 3-жылының қорытындысы бойынша Қоғам инвестицияларға 1 млрд. 521 млн. 220 мың теңге жіберді, ол жоспардан 1 млн. 582 мың теңгеге артық. Бағдарламаны іске асыру жылу желілерін жаңғыртуға, қайта жаңартуға, кәсіпорын активтерін жаңартуға, қолдауға мүмкіндік берді.

1. **Қаржы көрсеткіштері**

Есепті 2015 жылы «Астана-Теплотранзит» АҚ жылу энергиясын беру және таратуға тариф - 1 Гкал үшін ҚҚС-сыз 1000 теңгені құрады.

Жылу энергиясын беру және тарату бойынша табыс 4 млрд. 795 мың теңгені құрады. Шығыстар - 4 млрд. 735 мың теңге. Негізгі қызметтер алынған пайда 686 мың теңгені құрады.

1. **Жылу энергиясын беру және тарату қызметтерінің көлемі**

Тарифтік сметада 4 439 233 Гкал бекітілген кезде, 2015 жылғы көрсетілген қызметтер көлемі 4 795 272 Гкал құрады, өсім 8 пайызды құрады.

1. **Реттеліп көрсетілетін қызметтерді тұтынушылармен жүргізілетін жұмыс**

«Астана-Теплотранзит» АҚ жаңа технологияларды қолдану, үрдістерді автоматтандыру арқылы ұсынылатын қызметтер сапасына аса назар аударады.

Ұсынылатын қызметтер нормативтік-техникалық құжаттардың талаптарына сәйкес келеді.

1. **Тарифтік сметаның орындалуы**

Тарифтік сметаны орындау нәтижелері бойынша шығындардың келесі баптары бойынша нақты шығындар 355 млн. 695 мың теңге сомаға бекітілген шығындардан артты:

* энергия бойынша – жоспарда 331 млн. 651 мың теңге болған кезде, факт 369 млн. 174 мың теңге құрады. 37 млн. 523 мың теңгеге арту жылыту маусымының ерте басталуы және ұзартылуы есебінен болды.
* еңбекке ақы төлеу бойынша – жоспарда тарифтік смета 718 млн. 813 мың теңге болған кезде, нақты шығыстар 1 млрд. 49 млн. 147 мың теңгені құрады. 330 млн. 334 мың теңгеге арту бекітілген тарифтік сметадан Қоғам жұмыскерлерінің нақты еңбекке ақы төлеу шығындарының ауытқуы нәтижесінде болды.
* кезең шығыстары бойынша – еңбекке ақы төлеу, атқару техникасына қызмет көрсету және жөндеу және мерзімді басылымдарда ақпаратты орналастыру бойынша шығыстардың артуы есебінен артты.

1. **Кәсіпорын қызметінің перспективалары**

2016 жылы кәсіпорын 1 млрд. 226 млн. 293 мың теңгеде инвестициялық бағдарламаны игеруді жоспарлап отыр. Инвестицялық бағдарламаны іске асрыу шеңберінде құбырлардың ППУ-ПЭ-оқшаулаудағы жүйелерін қолдана отырып, жылу желілерін қайта жаңарту, жаңғырту, сондай-ақ қаланың жылу желілерін жұмысқа жарамды жағдайда ұстауға қажетті жабдықтарды, арнайы техниканы сатып алу бойынша іс-шаралар көзделген.

Күрделі жөндеу жүргізуге 197 млн. теңге жіберіледі.

Сондай-ақ көрсетілетін қызметтер сенімділігін қамтамасыз ету және сапасын арттыру үшін алдағы 2016-2017 ж.ж. жылыту маусымына дайындау бойынша барлық қажетті іс-шаралар жүргізіледі.